Pero Gotovac

**Pero Gotovac** (Zagreb, 12. veljače 1927. - Zagreb, 21. rujna 2017.), hrvatski je skladatelj, dirigent i glazbeni producent.

Kao urednik i producent nakon završene glazbene akademije zapošljava se u diskografskoj kući Jugoton, a od 1973. godine preuzima dužnost dirigenta gradskog kazališta Komedija u Zagrebu, gdje ostaje do 1996. godine. Dobitnik je brojnih priznanja i nagrada. Član je Hrvatske glazbene unije i Hrvatskog društva skladatelja u kojemu djeluje kao dugogodišnji član predsjedništva te na funkcijama predsjednika i dopredsjednika.

## Biografija
Pero Gotovac rođen je 12. veljače 1927. godine u Zagrebu. Po završetku studiranja glazbene akademije postaje urednik i producent diskografske kuće Jugoton (danas Croatia Records - Hrvatska naklada zvuka i slike). U postprodukciji često radi i tehničku montažu (poglavito za ozbiljnu glazbu), te u arhivi ostavlja tisuće snimljenih minuta, a kao školovani glazbenik uz urednički, obavlja i producentski posao gdje sa suradnicima snima brojne glazbene programe. Tijekom 1960-ih godina kao skladatelj i aranžer, svojim uspješnicama pridonosio ostvarenju nacionalnog autentičnog glazbenog izričaja.

Nakon 17 godina napušta diskografiju i preuzima dužnost dirigenta u gradskom kazalištu "Komedija" iz Zagreba, gdje ostaje do 1996. godine. Tada se okreće skladanju kazališnih komada, odnosno glazbeno-scenskoj i TV produkciji. Kao aranžer mnogih skladbi i autor vrlo uspješnih šansona, piše i filmsku, televizijsku, te posebno kazališnu glazbu. Također je autor brojnih skladbi drugih stilskih obilježja, gdje se posebno ističu zborske i sakralne glazbe, kao i vrlo uspješna glazba za djecu. Dvije popularne kultne TV serije *[[Naše malo misto]]* i *[[Velo misto]]* također su popraćene njegovom glazbom u duhu Dalmacije i mediteranskog okruženja.

## Nagrade i priznanja
Pero Gotovac dobitnik je brojnih nagrada i priznanja, aneke od njih su: Sirena, Zlatni satir, Zlatno sidro, Zlatna Trešnja, Zlatna značka HGU-a, zlatne, srebrne i brončane plakete festival89 Cro patria, Omiš, Split i Požega.

* 1960. - Ordenom rada sa srebrenim vijencem (za kolektivni rad na prvoj stereo glazbenoj snimci u Jugoslaviji)
* 1987. - Nagrada Josip Štolcer Slavenski
* 1995. - Nositelj je odličja Red Danice hrvatske s likom Marka Marulića
* 2000. - Porin za poseban doprinos hrvatskoj glazbenoj kulturi.
* 2003. - Porin za najbolju folklornu pjesmu

## Diskografija
### Albumi
* 1974. - *[[Ibrica Jusić (album)|Ibrica Jusić]]*
* 1977. - *Emina*
* 1978. - *Ne dajte da vas zavedu*
* 1980. - *Split, dalmatinske klape, pjesme festivala*
* 1981. - *Rodija se sin*
* 1988. - *Ja te volim najviše na svijetu*
* 1990. - *Sve najbolje 2*
* 1991. - *Vrati se, sine*
* 1994. - *Retrospektiva*
* 1995. - *Tvoja zemlja*
* 1997. - *Klapa Fortunal*
* 1998. - *Dan prije, live in ZeKaeM*
* 2001. - *Šibenske uspomene 1*
* 2001. - *Šibenske uspomene 2*
* 2002. - *Kronologija*
* 2004. - *16 originala '67 - '68*
* 2004. - *Svim na zemlji mir, veselje*
* 2006. - *The platinum collection*
* 2007. - *The platinum collection*

**Festivali i kompilacije**
* 1994. - *Tebi grade moj - Pjesme o Zagrebu*
* 2007. - *Da te mogu pismom zvati - Libar IX*

## Filmografija
* 1970. - *[[Naše malo misto]]* (RTZ, Danijel Marušić)
* 1977. - *Maćava* (Jadran film, Croatia film, Antun Vrdoljak
* 1978. - *Oko* (TVZ, Joakim Marušić)
* 1981. - *[[Velo misto]]* (TVZ, Joakim Marušić)

## Reference